ส่วนที่ 1

ข้อมูลสรุป

ธุรกิจของบริษัท ลากูน่า รีสอร์ท แอนด์ โฮเท็ล จำกัด (มหาชน)
เป็นธุรกิจรีสอร์ทแบบผสมผสานกันของลากูน่า ภูเก็ต ที่ตั้งอยู่บนเกาะภูเก็ต ในประเทศไทย
การดำเนินงานของกลุ่มโรงแรม สามารถสรุปได้ดังต่อไปนี้

โรงแรม

ในส่วนของโครงการลากูน่า ภูเก็ต บริษัท ลากูน่า รีสอร์ท แอนด์ โฮเท็ล จำกัด (มหาชน)
เป็นเจ้าของ และมีส่วนเป็นเจ้าของในโรงแรมทั้ง 4 แห่ง ซึ่งได้แก่

-   โรงแรมบันยัน ทรี ภูเก็ต ประกอบด้วยห้องพักแบบวิลล่าที่มีรูปแบบเฉพาะตัว จำนวน 121 หลัง
    โดยเป็นห้องพักแบบจากุชชี่วิลล่า จำนวน 50 หลัง และอีก 71
    หลังเป็นห้องพักแบบมีสระว่ายน้ำภายในที่พัก ดูแลบริหารโดยบริษัท โฮเท็ลแบรนด์ แมเนจเม้นท์
    จำกัด (ชื่อเดิม บริษัท บันยัน ทรี โฮเท็ล แอนด์ รีสอร์ท จำกัด)

-   โรงแรมดุสิต ลากูน่า รีสอร์ท ประกอบด้วยห้องพัก และห้องพักแบบสวีทจำนวน 226 ห้อง
    ภายใต้การบริหารงานของบริษัท ดุสิต โฮเท็ล แอนด์ รีสอร์ท จำกัด

-   โรงแรมเชอราตัน แกรนด์ ลากูน่า ประกอบด้วยห้องพัก และห้องพักแบบสวีท จำนวน 343
    ห้อง ภายใต้การบริหารงานของบริษัท เชอราตัน โอเวอรจเม้นท์ ค

-   โรงแรม ลากูน่า บีช รีสอร์ท ประกอบด้วยห้องพัก และห้องพักแบบสวีท จำนวน 254 ห้อง
    ภายใต้การบริหารงานของกลุ่มลากูน่า ภูเก็ต

ทรัพย์สิน

ไอส์แลนด์ วิลล่า เป็นโครงการคอนโดมิเนียมขนาดเล็กที่ผนวกเข้ากับโรงแรมเชอราตัน แกรนด์
ลากูน่า ภูเก็ต หน่วยห้องพักมีไว้ขายให้กับบุคคลทั่วไป เจ้าของห้อง อาจให้บริษัท เชอราตัน
โอเวอร์ซี แมนเนจเม้นท์ คอร์ปอเรชั่น บริหารจัดการหาผลประโยชน์ตอบแทนจากการลงทุนนี้

  ส่วน 0อัลลามันดา ลากูน่า ภูเก็ต เป็นโครงการคอนโดมิเนียมขนาดใหญ่
  และไม่ได้ผนวกเข้ากับโรงแรมใด ๆ หน่วยห้องพักมีไว้ขายให้กับบุคคลทั่วไป
  เจ้าของห้องอาจได้รับผลตอบแทนจากการลงทุน โดยให้บริษัท โฮเท็ลแบรนด์ แมเนจเม้นท์ จำกัด
  บริหารจัดการหาผลประโยชน์ ห้องชุดส่วนใหญ่ในโครงการนี้ ได้ถูกขายออกไปแล้ว ดังนั้น บริษัทฯ
  จึงไม่ได้มีส่วนเป็นเจ้าของ หรือบริหารงานโครงการนี้

ลากูน่า โฮม เป็นโครงการพัฒนาที่ดินจัดสรรมีทั้งหมด 74 แปลง เรียงรายรอบ ๆ สนามกอล์ฟ
และแต่ละแปลง มีไว้เพื่อขายให้กับบุคคลทั่วไป โดยมีการจัดสรรที่ดินจำนวน 20 แปลงไว้
เพื่อพัฒนาเป็นบ้านพักบนสนามกอล์ฟ เป็นการขายบ้าน พร้อมที่ดินแบบแพ็คเกจ ที่ได้เปิดตัวไปแล้วในปี
2544 นี้ และโครงการใหม่ คือ โครงการ “ลากูน่า ทาวน์โฮม” ได้เปิดตัวแล้วเมื่อช่วงปลายปี
2545

บันยัน ทรี ภูเก็ต แบบ 2 ห้องนอนพร้อมสระน้ำ
เป็นโครงการพัฒนาแบบหรูที่ผนวกเข้ากับโรงแรมบันยัน ทรี ภูเก็ต
ห้องพักที่เหลือทั้งหมดได้ถูกขายให้บุคคลทั่วไปในช่วงปี 2544 แล้ว
เจ้าของห้องอาจได้รับผลตอบแทนจากการลงทุนโดยให้บริษัท โฮเท็ลแบรนด์ แมเนจเม้นท์ จำกัด
จัดการหาผลประโยชน์

  ส่วนที่จังหวัดเชียงราย มีโครงการพัฒนาที่อยู่อาศัย ชื่อว่า ลากูน่า โฮม เชียงราย
  โครงการนี้ปัจจุบันถูกระงับไว้ชั่วคราว

อลามันดา เวเคชั่น คลับ ดำเนินธุรกิจโดยการขายสิทธิให้แก่สมาชิก
สำหรับการพักผ่อนประจำปีอย่างน้อยหนึ่งสัปดาห์ ณ รีสอร์ท ดังต่อไปนี้ โรงแรมอั0ลลามันดา ลากูน่า
ภูเก็ต โรงแรมเชอราตัน แกรนด์ ลากูน่า ภูเก็ต และโรงแรมอังสนา รีสอร์ท แอนด์ สปา บินทาน

อื่น ๆ

  นอกจากนั้น ลากูน่า ภูเก็ต ยังมีสิ่งอำนวยความสะดวกอื่น ๆ เช่น

-   สนามกอล์ฟ 18 หลุม

-   โครงการอบรมด้านการจัดการนอกสถานที่

-   ศูนย์การค้าคาแนล วิลเลจ

-   ร้านจำหน่ายสินค้าหัตถกรรม และของที่ระลึก (Banyan Tree Gallery)

ผลประกอบการสำหรับงบการเงินปี 2545

ผลกำไรที่ผู้ถือหุ้นได้รับสำหรับปี สิ้นสุด วันที่ 31 ธันวาคม 2545 เท่ากับ 153 ล้านบาท ซึ่งลดลงจากปีที่ผ่านมา 172 ล้านบาท ทั้งนี้เนื่องมาจากมีรายการตัดบัญชีเงินลงทุนในหลักทรัพย์เผื่อขาย เนื่องจากมูลค่าเงินลงทุนดังกล่าวลดลงอย่างถาวร ซึ่งส่งผลให้กำไรสุทธิลดลงจำนวน 284 ล้านบาท 

หากคำนวณกำไรสุทธิก่อนรายการพิเศษดังกล่าวข้างต้น บริษัทฯ มีกำไรสุทธิสำหรับปี สิ้นสุด ณ วันที่ 31 ธันวาคม 2545 เป็นจำนวนเงิน 436 ล้านบาท เพิ่มขึ้นจากปีก่อนหน้า 112 ล้านบาท หรือคิดเป็นร้อยละ 34 ถึงแม้ว่า การดำเนินธุรกิจโรงแรม และธุรกิจการขายอสังหาริมทรัพย์ จะยังอยู่ในภาวะที่ยากลำบากอย่างยิ่ง แต่บริษัทฯ ยังคงมีผลกำไรสุทธิเพิ่มขึ้น เป็นผลมาจากยุทธวิธีการบริหารทางการเงิน ด้วยเหตุนี้ ภาษีเงินได้นิติบุคคลจึงลดลงอย่างมีนัยสำคัญ อันเป็นผลมาจากการวางแผนทางด้านภาษี ซึ่งได้ดำเนินการไปในปี 2544 นอกจากนี้ ยังสามารถลดส่วนแบ่งผลกำไรที่เป็นส่วนของผู้ถือหุ้นส่วนน้อยในบริษัทย่อยลง อันเป็นผลมาจากการซื้อหุ้นจากผู้ถือส่วนน้อยในโรงแรมที่ใหญ่ที่สุดในกลุ่ม 2 แห่ง ได้แก่ เชอราตัน แกรนด์ ลากูน่า ภูเก็ต และบันยัน ทรี รีสอร์ท ในช่วงปลายปี 2544 และต้นปี พ.ศ. 2545 ตามลำดับ 

กล่าวโดยรวมแล้ว รายได้และผลกำไรจากการดำเนินงานในส่วนของโรงแรม และส่วนการขายอสังหาริมทรัพย์ต่ำกว่าผลการดำเนินงานในปีก่อนหน้า